
Inforum kezdeményezések az 50+ korosztályok számára

2009. március 24. – 2009. május 10. ‑2009. szeptember 1.

1. IX. Unoka-nagyszülő informatikai verseny

Az Inforum 2003 óta megrendezett versenysorozata IX. alkalommal új, bővített formában jelenik meg. Hogy ne csak 120 páros versenyezhessen az ajándékokért, ezért most egy online elődöntőt hirdetünk, ahol 60 perc alatt kell megoldani 30 feladatot. Az első 120 legjobb eredményt elért páros vehet részt a budapesti döntőn, 2009. május 10-én. A verseny új eleme, hogy szeretnénk a könyvtárakat és teleházakat is bevonni a verseny lebonyolításába: tehát kérjük, hogy a könyvtárak ajánlják fel látogatóiknak ezt a szórakozási lehetőséget. A könyvtárak és teleházak között versenyt is hirdetünk: és érőnkhöz mérten jutalmazni szeretnénk a legaktívabb intézményeket.

· A verseny regisztrációja az www.50PLUSZ.NET  portálon történik március 24 és május 1. között;
· Itt helyezzük el azt a szoftvert, amit csak egyszer tölthet ki minden induló, illetve kérdőívet és regisztrációs lapot, és a verseny menetének leírását;
· Egy induló csak egyszer regisztrálhat, és csak egyszer töltheti le az elődöntőhöz szükséges szoftvert;
· A szoftver működése alatt folyamatosan tölti le a kérdéseket és küldi vissza az eredményt, tehát élő internet-kapcsolatot igényel;
· A pontozásról: az informatika-tanárok által összeállított kérdéscsoportok más és más pontszámot érnek. Emellett pluszpontot kap az a versenyző, aki elmúlt 70 éves, közösségi internet-helyről érkezik, határon túlról érkezik;
· Az online verseny 120 legjobb eredményt elérő párosát hívjuk meg a május 10-én rendezendő valóságos versenyre a HIK-be. A nyertesek listája május 1-én lesz nyilvános;
· A május 10-i döntőn, Budapesten 60 perc alatt kell 60 kérdésre válaszolni, amelyek az általános műveltségi és informatikai tárgyakból kerülnek ki (a korábbi évek kérdései is letölthetők);
· A nyertesek támogató cégek által felajánlott díjakat és oklevelet kapnak;
· A versenyt ingyenes büfé követi, majd ezt showműsor, és végezetül díjkiosztó gála zárja.
Azon cégek és szervezetek, amelyeknek fontos az feletti korosztály jóléte és informatika-használata, a következők:
Főtámogató:
Internet Szolgáltatók Tanácsa
Támogatóink:
· Intel, Albacomp, D-Link, Microsoft, Nav'N Go, Canon, Egyszervolt.hu, 2 Zsiráf, Bringóhintó, Hallgatói Információs Központ, Elektronikus-kormányzat Központ, Szociális és Munkaügyi Minisztérium. 
2. Versenyben az idővel
Pályázati felhívás
Az 50 feletti korosztályok számára hozta létre az Inforum a www.50plusz.NET portált, hogy oktatási anyagokkal, egymást támogató lehetőségekkel vértezze fel az idősebbeket az interneten. A portál lehetőséget nyújt bemutatkozásra, a hobbitársak keresésére, apróhirdetések közzétételére, újságok személyre szabott „előfizetésére”. Mindenki publikálhatja digitális visszaemlékezéseit, amelyek között most versenyt hirdetünk: Versenyben az idővel címmel. Szeretnénk, ha a személyes történelmek publikálása nyomán még több figyelmet kapna az 50 feletti korosztály és egyszerűbb lenne az (információs) társadalmi bevonásuk. Ezekkel az alkotásokkal, írások publikálásának lehetőségével szeretnénk aktivizálni az 50+-os korosztályt az internet minél szélesebb körű használatára.

A március 24.-én induló Versenyben az idővel című digitális emlékkönyvíró versenyben azt kérjük a résztvevőktől, hogy életük szép, drámai, érdekes vagy csak a számukra fontos epizódjairól készítsék el visszaemlékezésüket. 
A beadott műveket történészekből, könyvtárosokból, irodalmárokból álló bizottság bírálja el. Nincs terjedelmi korlátozás, és bármilyen témában várjuk a saját írásokat, és az íráshoz kapcsolódó fotókat, képeket. A zsűri által legjobbnak ítélt munkákat nyereményekben részesítjük.

A jelentkezés módja: regisztrálni a www.50plusz.Net oldalon, és a visszaemlékezés elhelyezése a Digitális Emlékkönyvben.

Feltétel

1. 50. életév betöltése (2009. március 24-ig)

2. Regisztráció  www.50plusz.NET weboldalon.

Határidő

1. Az alkotások beadása: 2009. március 24. és 2009. május. 30. között folyamatosan

2. Elbírálás:2009 június.

3. Díjátadás: 2009 július. 

Bővebb információ: Gáspár Andrea, info.inforum@gmail.com, 06-20-473-0553

3. 50plusz.NET portál
[image: image2.png]Az 50plusz.NET portál a kezdő számítógép használók számára is érthető nyelven igyekszik széles körű információt nyújtani emberekről és informatikai és elektronikus eszközökről, azok kapcsolatáról. A portál lehetőséget nyújt az információszerzésen túl a tudás és a személyes értékek megosztására is. Minden felhasználó létrehozhat digitális visszaemlékezéseket, emlékkönyveket. Létrehoztunk egy „Szívességbankot”, amibe bárki betehet, vagy kivehet onnan szükség szerint. Lehetőséget nyújtunk részletes bemutatkozásra, a hobbikhoz társak keresésére, apróhirdetések közzétételére, újságok személyre szabott előfizetésére. A portálhoz szívesen vennénk könyvtárak, könyvtárosok csatlakozását, mind véleményük kifejtése, mind rovatok szerkesztése céljából.

